Sondag van Verheerliking - Missio
13Moses en sy assistent Josua is toe hoër teen die berg van God op. 14Vir die leiers het Moses gesê: "Wag hier vir ons totdat ons na julle toe terugkom. Aäron en Hur is hier by julle: as iemand 'n probleem het, kan hy na hulle toe gaan."
15Terwyl Moses die berg uitklim, het 'n wolk dit omhul. 16Die magtige teenwoordigheid van die Here het op Sinaiberg gebly, en ses dae het die wolk die berg omhul.
Op die sewende dag het die Here uit die wolk uit na Moses geroep. 17Die magtige teenwoordigheid van die Here het vir die Israeliete gelyk soos 'n gloeiende vuur op die berg.
Julle moet die Here met ontsag dien
lag hulle uit,
(Mark 9:14–29; Luk 9:37–43)
14Toe hulle weer by die mense kom, het 'n man voor Hom kom kniel 15en gesê: "Here, ontferm U tog oor my seun, want hy is geestelik versteurd en hy ly verskriklik. Hy val dikwels in die vuur en dikwels in die water. 16Ek het hom al na u dissipels toe gebring, en hulle kon hom nie gesond maak nie."
20"Omdat julle geloof te klein is," sê Hy vir hulle. "Dit verseker Ek julle: As julle maar geloof het so groot soos 'n mosterdsaadjie, sal julle vir hierdie berg sê: 'Gaan staan daar anderkant!' en hy sal gaan. Niks sal vir julle onmoontlik wees nie." 21
(Mark 9:30–32; Luk 9:43–45)
26Toe Petrus antwoord: "Van ander mense," sê Jesus vir hom: "Dan is die seuns mos vrygestel. 27Maar ons moenie hierdie mense aanstoot gee nie. Gaan see toe en gooi hoek in, en die eerste vis wat byt, moet jy uittrek. As jy sy bek oopmaak, sal jy 'n silwermuntstuk daarin kry. Vat dit en betaal hulle die belasting vir My en vir jou."
Toetrede: Lied 168 of Flam 184
Votum: (Responsories n.a.v. Ps. 99 vv 1-2 Liedboek)
Seëngroet: Openbaring 1:4-6
Lofsang Flam 124 of Lied 215 of VONKK 124
Gebed van Verheerliking
Lied 211 of
Lied 369 of
Vonkk 128 of
VONKK 65 of
Geloofsbelydenis: Lied 468 of Flam 164
Skriflesing: Matteus 17:1-9
Lied 264 of Flam 365
Lied 168 "Heilige Jesus" of
Flam 184 "Ons Is Almal Hier Tesaam"
(n.a.v. Ps. 99 vv 1-2 Liedboek)
Voorganger: Volke, buig jul neer en erken die Heer –
Gemeente: Hom wat oor ons troon en in Sion woon.
V: Kom, erken sy mag bewend van ontsag.
G: Laat ons voor Hom neerval, volke, gerubs, almal.
V: Daar waar U gebied, laat U reg geskied.
G: Heilig is die Heer; buig jul voor Hom neer.
V: Hy wat als regeer, loof Hom, gee Hom eer.
G: Hy is in sy woning, groot, gevreesde Koning.
(Sing enige van die Halleluja's sonder aankondiging:
Liedboek: Lied 189, 206, 218, 228; Vonkk 149, 150, 151)
Genade en vrede vir julle van Hom wat is en wat was en wat kom, en van die sewe Geeste voor sy troon, 5en van Jesus Christus, die geloofwaardige getuie, die eerste wat uit die dood opgestaan het, die heerser oor die konings van die aarde. Uit liefde vir ons het Hy ons deur sy bloed van ons sondes verlos 6en ons sy koninkryk gemaak, priesters vir God sy Vader. Aan Hom behoort die heerlikheid en die krag tot in alle ewigheid! Amen.
Flam 124 'Agnus Dei' of
Kom ons erken die wonderbare grootheid van God in aanbidding:
Voorganger: Geseënd is U, almagtige Vader, heerser oor die heelal:
Gemeente: Ons verheerlik en aanbid U
V: Geseënd is U, Here Jesus Christus, liefdevolle Verlosser van die wêreld:
V: Geseënd is U, Heilige Gees, genadige bron van lig en lewe:
V: Vader, Seun en Heilige Gees, Heer van mag en krag
G: Ons loof u Naam vir ewig en ewig.
Lied 211 "Ons bring lof aan U, Jesus Heer" of
Lied 369 "Ere aan God" of
Vonkk 128 "Eer aan God of
VONKK 65 "Ere Aan God In Die Hoogste (kanon)" of
Flam 167 "Wees Bly "(slegs refrein)
Lied 468 "Christus, die Seun, is beeld van God" of
Flam 164 "Elke Knie Sal Voor Hom Buig"
F365. "Jesus, Hy is"
(RUBRIEK: Flam – Geloof en Belydenis) Teks en musiek: Carindé Kopiereg: Ó MAR Gospel (Opgeneem op Carindé)
Jesus Hy is, Jesus Hy is
Jesus Hy is, wie Hy sê Hy is. (x2)
1. Alle volke kom oor die aarde saam.
Hulle sien sy goedheid, hulle loof sy naam.
Want die tyd is hier, ja dis nou die tyd
Om vir almal te sê, dat Hy Koning is.
2. Kom en staan nou saam, lig jou hande op
na ons Koning Jesus ons verheerlik hom.
F164. Elke Knie Sal Voor Hom Buig
(RUBRIEK: Flam – Geloofsbelydenis) Teks en musiek: Rick Moser © MAR Gospel Music Publishers (Fil 2:10,11)
1. Elke knie sal voor Hom buig,
En elke tong sal moet bely,
God het Hom 'n Naam gegee
verhoog bo elke naam.
In sy Naam sal ons elke werk
van die bose kan weerstaan.
2. Elke bloedgewaste sing,
Aan Hom alleen die hulde bring,
Hy alleen is waardig
om die ere te ontvang.
Deur sy bloed is ons losgekoop
uit elke volk en stam.
3. Elke man en vrou en kind sing,
Laat jou loflied dag en nag weerklink,
Hemel, aarde dal en kruin sing,
Laat elke wese uitbasuin
Jesus is die Heer. (x3)
Jesus Christus (x2)
(RUBRIEK: Flam – Diens en Getuienis / Wegsending) Oorspronklike titel: Rejoice!
Teks en musiek: Graham Kendrick Afrikaanse vertaling: Faani Engelbrecht © 1983 Kingsway's Thankyou Music
VONKK 65 "Ere Aan God In Die Hoogste (kanon)"
Teks: Gloria in excelsis Deo – Lukas 2:14 Melodie: Ludwig Ernst Gebhardi 1830
© Teks en melodie: Openbare besit RUBRIEK: Kanon – Kersfees en Epifanie
1. Ere aan God in die hoogste,
2. vrede op aarde, op aarde,
3. in die mense 'n welbehae.
VONKK 128 'Eer Aan God (Lukas 2:14) – kanon"
Teks: Gloria . . . et in terra pax – Taizé; Afrikaanse weergawe: VONKK Werkgroep 2010
Musiek: Jacques Berthier 1923-1994 Teks en musiek met toestemming Ateliers et Presses de Taizé, Frankryk.
© 2010 VONKK Uitgewers (admin Bybel-Media) RUBRIEK: Meditatief – Kersfees en Epifanie
Eer aan God, eer aan God in die hoogste hemel.
Eer aan God, eer aan God, halleluja!
Laat daar vrede wees vir almal op aarde,
God skenk aan ons sy genade.
gloria, gloria, alleluja!
Et in terra paz hominibus bonae voluntatis.
Vonkk 124 "Jesus Bring Vreugde"
(RUBRIEK: Flam – lof en verwondering) Teks en musiek: Michael W Smith
© 1990 Milene Music (met toestemming gebruik deur FMU)
(RUBRIEK: Flam – Toetrede) Oorspronklik: We Have Come Into His House
Teks en musiek: Bruce T Ballinger Kopiereg: © 1976 Universal Music
Hierdie is een van daardie verhale wat belangriker is om te vertel as te verduidelik – veral as daar kleiner kinders is, vir wie die konsepte moeilik mag wees. Nooi almal om hul oë toe te maak en gewoon die verhaal die visualiseer terwyl jy dit stadig en dramaties vertel (of uit 'n eenvoudige vertaling lees).
As jy die konsep van die verheerliking "transfiguration" wil verduidelik, is daar heelwat moontlike kinderverhale wat jy kan gebruik. Die beste is waarskynlik Fiona in Shrek. Sy verander voor almal se oë in wat sy werklik is: 'n pragtige ogre prinses. Net so het Jesus voor die dissipels se oë verander en is geopenbaar wie hy werklik is: die Seun van God.
Vir meer inligting oor bogenoemde voorstelle en nog idees om saam met jongmense te dink oor die Verheerliking, kyk Carolyn C Brown se idees by http://worshipingwithchildren.blogspot.com/search?q=transfiguration
Craig Larson hou van pragtige foto's. Daarom het hy altyd op die hoek van sy lessenaar 'n boek met foto's waarin hy deur die dag op 'n vry oomblik of twee kyk. Sy huidige gunstelingboek is Michael Duchemin se America's Spectacular National Parks. Vir 'n paar dae het die boek oopgelê by 'n foto van die Grand Tetonberge, een van daardie wonderlike panoramas wat oor twee bladsye span. Dit is 'n majestueuse vertoning van diepblou hemel, sneeubedekte berge, en 'n pragtige meer op die voorgrond.
Toe hy uiteindelik besluit om om te blaai, kom hy agter hy het iets gemis. Die regterhandse bladsy vou uit, sodat die ongelooflike vista eintlik uit vier bladsye bestaan wat langs mekaar lê. Die skouspelagtige Grand Tetonberge word skielik nog meer fabelagtig mooi!
Vir Craig Larson is dit soos die lewe van geloof in God ook werk. Daar kom oomblikke dat jy verstaan daar is baie meer dieptes aan God, en God se koninkryk, en baie groter hoogtes aan God se bedoelinge vir ons, as wat jy ooit vantevore kon raaksien. Abraham het so 'n ervaring op 75 gehad, Moses op 80, en Paulus onderweg na Damaskus. Telkens in die Bybel, wanneer God mense ontmoet, vou daar vir hulle 'n wonderlike prentjie oop wat tot nou toe nog verborge was.
Grafika: Grand Teton National Park, eiendom van Tom Howat met foto geneem op 29 April 2006 met 'n Sony DSC-T3. Dit is hier beskikbaar.
Kopiereg word gereël deur Creative Commons en laat plasing en redigering toe.
In ons teks neem Jesus vir Petrus, Jakobus en Johannes saam na 'n hoë berg. Dáár word 'n ekstra bladsy vir hulle oopgevou. Hulle het al verskeie van Jesus se wonderdade beleef. Hier sien hulle egter 'n groter en nuwer heerlikheid. Voor hulle oë verander Jesus se voorkoms: sy gesig begin straal soos die son, en sy klere word wit soos lig.
Dan verskyn Moses en Elia en praat met Jesus. 'n Helderligte wolk gooi skielik sy skaduwee oor hulle, en 'n stem uit die wolk sê: "Dis is My geliefde Seun oor wie Ek My verheug. Luister na Hom." Wanneer vrees die dissipels oorweldig, raak Jesus hulle aan en bemoedig hulle.
Matteus skryf sy evangelie aan mense vir wie Moses 'n bekende en 'n belangrike figuur was. Jesus se verhaal word parallel aan Moses se verhaal vertel:
Net soos wat Moses se lewe by geboorte deur die farao bedreig is, so is Jesus se lewe deur Herodes bedreig.
Soos wat Moses die wet op die berg ontvang, so lewer Jesus die bergrede waarin die grondreëls van God se ryk uiteengesit word.
Soos wat Moses die wet van God uitlê, so is Jesus ook 'n uitlegger van die wet en lei Hy sy verstaan van die wet telkens in met die woorde: "Julle het gehoor dat daar gesê is . . . "
Aan die eenkant hoor 'n mens in die wyse waarop Matteus die verhaal vertel verskillende raakpunte met die ervaring wat Moses op die berg Sinai gehad het (vgl. Eks. 24):
Die drie wat saam met Moses opklim, Aäron, Nadab en Abihu, soos nou die geval is met Petrus, Jakobus en Johannes (die twee seuns van Sebedeus, die sogenaamde "seuns van die donder") – dié drie sou ook later deur Jesus saamgeneem word dieper in Getsemane in;
Die wolk wat die berg oordek soos nou ook die geval is hier;
Moses se gesig wat gestraal het, soos dit nou die geval is met Jesus;
die feit dat God daar sy wet vir Moses gegee het en nou sê, luister na Hom, dit is na Jesus.
Dit wat Jesus op die berg meegemaak het, stem dus ooreen met Moses se ervaring toe hy teen 'n berg op is om die wet te ontvang en die verbond beseël is.
Matteus verryk die verhaal met ander momente uit Moses se lewe. Die wolk wat sy skaduwee oor Jesus en sy dissipels laat val, word beskryf as 'n "helder ligte wolk". Dit roep assosiasies op met die wolk wat die volk tydens die uittog vergesel het, dalk selfs met die wolk wat die ark en die tabernakel omring het (Lev. 16:2). Jesus se gesig straal soos Moses se gesig na laasgenoemde se latere ontmoeting met God (Eks. 34:29-30).
God sit sy werk voort
Die vergelyking met Moses bevestig dat Jesus se werk vanuit die Ou Testament verstaan moet word. Israel se God is die Skepper van die hele wêreld. Hy het die volk Israel geskep om genesing en herstel, vertroue en geloof, vir die hele wêreld moontlik te maak. En Hy gaan daarmee voort.
Die Skepper en Verlosser van Israel kom om sy werk te voltooi deur Jesus van Nasaret. God bly getrou aan sy bedoelinge met sy skepping, met sy roeping van Abraham, met die redding van die volk uit Egipte onder Moses, en ook met sy werk in die koninkryk van Israel onder profete soos Elia.
Elia, wat saam met Moses op die berg verskyn, verteenwoordig dus die Ou-Testamentiese bedeling, die wet (Moses) en die profete (Elia). Elia se verskyning bevestig óók dat Jesus die Een is in wie God sy verlossing voortsit. Volgens Matteus is Jesus die groot profeet en leermeester van Israel wat deur Moses voorspel is (Duet. 18:15).
Méér as Moses
Jesus is egter nie bloot soos Moses nie. Hier is meer aan die gang as in die vorige geval met Moses en die leiers van Israel:
Jesus het van gedaante verander, nie net gestraal van die lig wat van God af kom nie. Hy het die vorm aangeneem wat Hy gehad het voor sy menswording. En dit is dié gedaante wat Hy weer ná sy opstanding en hemelvaart sou aanneem, soos 'n mens in Openb. 1 weer beskryf sal sien, deur die einste Johannes wat by dié geleentheid by was op die berg vóór sy opstanding.
Daarby is Moses en Elia, die verteenwoordigers van die wet en die profete, d.w.s. van die hele Ou Testamentiese getuienis, in gesprek met Jesus, die een waarom die hele Nuwe Testamentiese getuienis draai.
En God sê op beslissende wyse, "Dit is my geliefde Seun, oor wie Ek My verheug. Luister na Hom." Daarmee word die Goddelike status van Jesus duidelik aan die dissipels gekommunikeer. Hulle het reeds geweet dat Hy werklik mens is, uit hulle voortdurende kontak met Hom. Hulle het reeds begin agterkom dat Hy inderdaad die Seun van God is. Maar, hierdie ervaring sou dit dubbel en dwars vir hulle onderstreep. Hulle sou moeilik hierna aan sy Goddelikheid kon twyfel.
Jesus is die goeie nuus!
Hierdie ervaring het dus onomwonde vir die dissipels gesê, hierdie Jesus is die een waarom die hele evangelie draai. Hy is die goeie nuus vir die nasies. Hy moet verkondig word as dié Een na wie almal oor die hele wêreld moet luister. Daar is daarom ook geen kompetisie met Sy woorde nie. Dit is net Hy wat lewe gee. Dit is net Hy na wie geluister moet word, soos die Gees dit ook later sou duidelik maak.
Let op dat dié ervaring net vir die drie dissipels in die binnekring beskore is, Petrus, Jakobus en Johannes, maar dat dit ook uiteindelik met die ander dissipels gedeel word. Dit is dié tipe ervarings wat die dissipels ná Pinkster die moed gegee het om die pad te loop waarop die uitgestorte Heilige Gees hulle gelei het.
Vir ons oopgevou
Ons word vandag saam met die drie dissipels op die berg genooi. Saam met hulle sien ons die heerlikheid van die Here Jesus Christus. In hierdie episode word die bladsye van God se openbaring vir ons verder oopgevou. Ons word genooi om dié blik op Jesus deur die werk van die Gees in ons eie harte in te graveer.
Die heerlikheid van Jesus is groot. Ons sien dit op die berg. Ons sien dit aan die kruis waar Hy Homself vir ons gee. Ons sien dit in die leë graf, op die berg na sy opstanding, in sy hemelvaart. Ons sien dit saam met Stefanus wanneer hy Jesus in Handelinge aan die regterhand van die Vader sien sit.
Hierdie bladsye word vir ons oopgevou sodat ons die moed en krag kan hê om elke dag gehoorsaam aan die Here te lewe.
As Jesus die Koning is…
NT Wright skryf êrens: As Jesus werklik die verheerlikte Koning van hemel en aarde is (en Hy is), moet ons dan nie in die lig daarvan anders dink oor alles rondom ons en binne-in ons nie?
Dit is die punt: by die aanskoue van die heerlikheid van onse Here, Jesus Christus, is niks ooit weer dieselfde nie. Geen mag, geen gesag in die hemel, op aarde, of onder die aarde sê die laaste en die finale woord nie. Dit behoort aan die heerlike Here Jesus.
Die dissipels sou weer teen die berg af, Getsemane, die kruis en uiteindelik lyding in die wêreld tegemoet. Die bergtop bewaar ons nie van lyding nie. Die bergspits berei ons voor om in die lyding en getuienis en lewe van elke dag getrou aan die Here te bly. Die toekoms is in sy hande.
Vir die genade van die heerskappy van ons Here, Jesus Christus, dank ons U, Here God. Mag die waarheid van sy lering en die sagtheid van sy leiding sigbaar wees in die wêreld om ons. Here, hoor ons.
Gemeente: Here, hoor ons gebed.
Laat die heersers van hierdie wêreld erken dat u omgee vir alle mense, veral die armes en swakkes; dat die finale mag behoort aan die glorieryke koning en lydende kneg en dat u aan die einde ons finale regter sal wees. Here, hoor ons.
Beskerm en lei die leiers van die Kerk, dat ook hulle gehoorsaam mag wees aan u leierskap, Here Jesus. Mag hulle u boodskap getrou uitdra. Here, hoor ons.
[gebede vir spesifieke mense en situasies]
Flam 365 "Jesus, Hy is"
Sing dieselfde Halleluja as wat julle na die seën gebruik het, m.a.w. kies uit Liedboek: Lied 189, 206, 218, 228; Vonkk 149, 150, 151